नामा लोग
नामा (Nama), जिन्हें पहले नामाका (Namaqua) के नाम से जाना जाता था, दक्षिण अफ़्रीका, नामीबिया व बोत्स्वाना का एक लोक-समुदाय है। वे खोई भाषा-परिवार की नामा भाषा बोलते हैं हालांकि आधुनिक युग में उनमें से बहुत से अब आफ़्रीकान्स भाषा भी बोलने लगे हैं। नामा समुदाय खोईखोई लोगों की सबसे बड़ी शाखा है और नामाओं को छोड़कर अधिकतर खोईखोई समुदाय विलुप्त हो चुके हैं। बहुत से नामा परिवार अब मध्य नामीबिया में वास करते हैं और कुछ नामाकालैंड में रहते हैं जो दक्षिण अफ़्रीका और नामीबिया की सरहद की दोनों तरफ़ स्थित एक क्षेत्र है।